# Cygnus X-1

### Z Wikipédie

Cygnus X-1

Cygnus X-1 je zdroj rōntgenového žiarenia v súhvezdí Labuť a jeden z pravdepodobných kandidátov na čiernu dieru. Je to masívna rōntgenová dvojhviezda a zhoduje sa s hviezdou HDE 226868, čo je premenná hviezda o hviezdnej veľkosti 8,9.

Je to prvý objavený röntgenový zdroj v súhvezdí Labuť. Bol objavený röntgenovým detektorom vyneseným nad atmosféru v roku 1964. Cygnus X-1 je tesná dvojhviezda. Jej viditeľná zložka je veľmi svietivý nadobor spektrálneho typu O9,7 HDE 226868. Jeho radiálna rýchlosť sa pravidelne mení s periódou 5,6 dňa, čo vieme z posuvu spektrálnych čiar. Môžeme ju teda nazvať spektroskopickou dvojhviezdou. Nadobor totiž obieha okolo neviditeľnej zložky. Predpokladáme, že tou neviditeľnou zložkou je čierna diera s hmotnosťou väčšou než 7 hmotností Slnka. Žiariaci obor a neviditeľná čierna diera spolu tvoria röntgenovú dvojhviezdu. Plazma žeravého nadobra dopadá na akréčny disk, ktorý veľkou rýchlosťou obieha okolo čiernej diery. V mieste dopadu sa disk zohrieva na teplotu niekoľkých miliónov °C. Vysokotepelná plazma akréčneho disku je zdrojom intenzívneho röntgenového žiarenia. Cygnus X-1 má vyše dvojnásobnú hmotnosť ako neutrónové hviezdy. To bol pádny dôkaz toho, že neviditeľnou zložkou tejto dvojhviezdy je čierna diera. Ďalšia čierna diera bola nájdená až o 10 rokov neskôr. Ďalšia röntgenová dvojhviezda v súhvezdí Labuť je Cygnus X-3.

Zdroj: "http://sk.wikipedia.org../../../c/y/g/Cygnus_X-1_e637.html"

Kategórie: Súhvezdie Labuť | Dvojhviezdy | HD a HDE objekty | Modrí nadobri | Premenné hviezdy | Čierne diery

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Español
- Français
- Italiano
- 日本語
- Polski
- 中文